Η σημασία της κυκλικής οικονομίας στην κατεύθυνση της βιώσιμης και ανθεκτικής ανάπτυξης. Εφαρμογές στις σχολικές μονάδες δευτεροβάθμιας εκπαίδευσης
Creators: name: Κουτσιά, Νικολέτα Κωνσταντίνου
Publisher: name: Aristotle University of Thessaloniki
Year: 2021
Subjects: Βιώσιμη κατανάλωση
Χωρικές παρεμβάσεις
Διδακτικές παρεμβάσεις
Sustainable consumption
Spatial interventions
Teaching interventions

description: Μια κοινωνία προσανατολισμένη στους στόχους της Βιώσιμης Ανάπτυξης είναι μια κοινωνία που περιορίζει τις σπατάλες, όπου διασφαλίζεται η βιώσιμη διαχείριση των φυσικών πόρων και η βιοποικιλότητα προστατεύεται, αποτιμάται και αποκαθίσταται, ώστε να ενισχύεται η ανθεκτικότητά της. Η Κυκλική Οικονομία αποτελεί θεμελιώδες στοιχείο του οράματος που προσδιόρισαν η Ευρωπαϊκή Ένωση (ΕΕ) και τα κράτη μέλη στο 7ο Πρόγραμμα Δράσης για το Περιβάλλον. Η European Resource Efficiency Platform (EREP) ζήτησε από την ΕΕ να ορίσει έναν στόχο, ο οποίος θα εξασφαλίζει αύξηση στην αποδοτικότητα των πόρων περισσότερο από 30% έως το 2030. Στην Ατζέντα 21 των Ηνωμένων Εθνών ανάμεσα στους 17 Στόχους για τη Βιώσιμη Ανάπτυξη έχει διατυπωθεί ο Στόχος 4 «Ποιοτική Εκπαίδευση», τονίζοντας την ανάγκη παροχή εκπαίδευσης με γνώμονα τη βιώσιμη ανάπτυξη. Στην Ελλάδα, η Εθνική Στρατηγική για την Κυκλική Οικονομία προβλέπει μεταξύ άλλων την εκπαίδευση των πολιτών για κυκλική κατανάλωση, ώστε να επιτευχθεί η μετάβαση του τρόπου σκέψης των πολιτών από «καταναλωτής» σε «χρήστη». Αυτό μπορεί να επιτευχθεί με πλήθος δράσεων προκειμένου να κοινοποιηθούν οι ιδέες και τα οφέλη της κυκλικής οικονομίας στους πολίτες, ώστε να αλλάξουν συμπεριφορά και να λαμβάνουν αποφάσεις για βιώσιμες καταναλωτικές επιλογές. Η Περιβαλλοντική Εκπαίδευση διαδραματίζει σημαντικό ρόλο στην ενίσχυση της ευαισθητοποίησης των αυριανών πολιτών καθώς και στην οικοδόμηση μιας κοινωνίας προσανατολισμένης στην ανακύκλωση. Στις σχολικές μονάδες μπορούν να γίνουν χωρικές παρεμβάσεις, αλλά με δεδομένο ότι η σχολική αυλή αποτελεί πεδίο διεύρυνσης του χώρου διδασκαλίας, θα πρέπει να γίνει η σύνδεση με τα μαθήματα που διδάσκονται οι μαθητές. Στην παρούσα εργασία προτείνονται ως χωρικές παρεμβάσεις η δημιουργία γωνιών ανακύκλωσης, ο βιοκλιματικός σχεδιασμός και η δημιουργία σχολικών κήπων. Επιπλέον, σχεδιάζεται ένα πρόγραμμα σπουδών προσανατολισμένο στην ανάπτυξη περιβαλλοντικά υπεύθυνης συμπεριφοράς στους μαθητές μέσω θεωρίας και πράξης, καθώς συνδυάζει το θεωρητικό πλαίσιο με χωρικές παρεμβάσεις στη σχολική μονάδα στο επίπεδο εφαρμογής της διδαχθείσας θεωρίας.
description: A society oriented towards the goals of Sustainable Development is a society that reduces waste, where the sustainable management of natural resources is ensured and biodiversity is protected, valued and restored, in order to strengthen its resilience. The Circular Economy is a fundamental element of the vision set by the European Union (EU) and the Member States in the 7th Environment Action Program. The European Resource Efficiency Platform (EREP) has called on the EU to set a target of increasing resource efficiency by more than 30% by 2030. Agenda 21 of the 17 Sustainable Development Goals sets out Objective 4 "Quality Education", emphasizing the need to provide education based on sustainable development. In Greece, the National Strategy for the Circular Economy envisages, among other things, the education of citizens for circular consumption, in order to achieve the transition of the way of thinking of citizens from "consumer" to "user". This can be achieved through a number of actions to communicate the ideas and benefits of the circular economy to citizens, so that they can change their behavior and make decisions about sustainable consumer choices. Environmental Education plays an important role in raising the awareness of tomorrow's citizens as well as in building a recycling-oriented society. Spatial interventions can be made in the school units, but given that the school yard is a field of expansion of the teaching space, the connection with the lessons that the students are taught should be made. In the present work, the creation of recycling corners, the bioclimatic design and the creation of school gardens are proposed as spatial interventions. In addition, a curriculum is designed to develop environmentally responsible behavior in students through theory and practice, as it combines the theoretical framework with spatial interventions in the school unit at the level of application of the taught theory.